Tímaflakkarinn

Tímaflakkarinn er íslenskur tölvuleikur sem var gefinn út af Dímon Hugbúnaðarhúsi þann 31. október 1998. Leikurinn fjallar um drenginn Denna sem lendir í óvæntu tímaflakki. Á leiðinni kynnist hann fjórum af merkustu atburðum Íslandssögunnar og þarf að leysa margs konar þrautir á hverju tímabili til þess að taka framförum í sögunni. Leikurinn skiptist í fjögur sögusvið: Landnám Ingólfs, kristnitökuna, siðaskiptin og Tyrkjaránið. 

 Sagan 
Leikurinn hefst á því að ungur Garðbæingur að nafni Denni, stjórnaður af notandanum, vaknar einn laugardagsmorgun. Þar sem honum leiðist fer hann út að rölta um Garðabæ með það að markmiði að finna sér eitthvað til dundurs. Hann skoðar fornleifauppgröft og tekur upp hálsmen sem hann finnur þar og setur það á sig. Við það lendir hann í tímaflakki og upplifir Íslandssöguna upp á nýtt í hlutverki söguhetju á hverjum stað. Tímaflakkið snýst að mestu leyti um glæfraför hálsmensins. Það ber nauðsyn til að vinna sér inn hálsmenið til þess að komast inn á næsta sögusvið. 

 Landnám Íslands 
Denni lendir á skip Ingólfs í hlutverki þræls hans að nafni Vífill. Ingólfur varpar öndvegissúlum sínum fyrir borð og við komu þeirra að landi skipar hann þrælum sínum, Karla og Vífli, að finna öndvegissúlur hans. Ingólfur biður þá einnig um að bera kveðju til Hjörleifs, fóstbróður hans. Þegar Vífill og Karli koma til Hjörleifshöfða sjá þeir engan. Vífill, Denni, færir runnann og finnur Hjörleif dauðan. Vífill og Karli fara saman til Ingólfshöfða og segja Ingólfi frá illtíðindunum. Ingólfur fylgir þeim og heldur að þrælar hans hafi orðið honum að bana og flúið til Vestmannaeyja og segist ætla að hefna hans. Vífill grípur gæsina meðan hún gefst og tekur öxina á meðan Ingólfur stendur hjá líki bróður síns. Þeir fara saman til Þjórsár í leit að öndvegissúlunum. Vífill heggur, aflimar og snyrtir tréð. Hann bindur síðan reipið sem hann fann á skipinu við öxina og kastar henni yfir ána. Þeir nota drumbinn til að komast yfir ána og ganga alla leið til Reykjavíkur. Í Reykjavík finna þeir öndvegissúlu Ingólfs og Ingólfur veitir Vífli frelsi. Ingólfur gefur Vífli einnig hálsmen en er Denni setur það á sig hverfur hann úr augsýn inn á næsta sögusvið.

 Kristnitakan 
Denni ferðast fram til ársins 1000 í hlutverki Hjalta Skeggjasonar. Eftir að kynnast tengdaföður sínum, Gissuri hvíta Teitssyni, fara þeir saman til Lögbergs og segja fréttirnar af yfirlýsingu Ólafs Tryggvasonar um að allir láti skírast til kristni á Íslandi, en heiðingjarnir vildu halda lögunum óbreyttum. Að þingi loknu finnur Denni hálsmen á jörðu sem hann setur á sig. Eftir að hafa lesið áletrun á steini „Sjaldan veldur einn þá tveir deila“ sækir Denni Þorgeir Ljósvetningagoða og Hall á Síðu og lætur þá ræða málin. Þorgeir Ljósvetningagoði segist ætla að íhuga málið en eftir samtalið er honum allt of kalt til að íhuga málið. Denni skoðar rúnir á steinum, einn textinn er á íslensku: „Sjaldan veldur einn þá tveir deila“ og hinn á óskiljanlegu máli en sami textinn. Denni heimsækir seiðkonu og hún segist þekkja vanda hans og geta boðið lausn á honum en hann þarf að geta nafn hennar. Hægt er að uppgötva nafn hennar með því að bera textana, á steininum, saman og þýða þannig áletrunina sem er við pottinn hennar. Óskiljanlegi textinn er á íslensku: „Erna“ og lætur eiginnafn seiðkonunnar í ljós. Þegar Denni giskar rétt tekur hún hálsmenið hans og fremur galdra sem veldur því að hálsmenið verði risastórt og breytist í gull. Denni fer til hestasveins Halls á Síðu, sem neitaði áður öllum öðrum viðskiptum, og skiptir við hann til að fá feld sem hann gefur síðan Þorgeiri. Þorgeir var þakklátur og honum hlýnaði smátt og smátt. Næsta morgun kemur hann að niðurstöðu og ávarpar lýðinn á Lögbergi. Að þingi loknu gefur Þorgeir honum Denna hálsmen sem hann setur á sig og hann hverfur úr augsýn inn á næsta sögusvið.

 Siðaskiptinn

 Tyrkjaránið 

 Tilvísanir 

 Heimildir 


Flokkur:Íslenskir tölvuleikir
Flokkur:Tölvuleikir frá 1998